cyanic-selkie/wikianc huggingface dataset:
Կորեայի արվեստի ազգային համալսարան
Պատմություն
Կորեայի արվեստի ազգային համալսարանը ստեղծվել է 1993 թվականին։ 1990 թվականին Կորեայի մշակույթի և զբոսաշրջության նախարարությունը հայտարարել է «Մշակութային զարգացման 10-ամյա ծրագրի» մասին, որի մաս է կազմել նաև արվեստի ազգային հաստատության հիմնադրումը։ Մինչև 1980-ականների սկիզբ Կորեայում չկար մասնագիտացված համալսարան, որի ամբողջ ուսումնական ծրագիրը նվիրված լիներ արվեստին։ Ուստի շատ արվեստագետներ, որոնք ցանկանում էին շարունակել արվեստի փնտրտուքները մասնագիտական ​​վերապատրաստումների միջոցով, մեկնում էին արտասահման։ 1993 թվականին ազգային արվեստի համալսարանի հիմնադրման հայտարարությունը Կորեայում արվեստի բնագավառում առաջընթացի բացահայտում ու դրսևորում էր։ Համալսարանը երիտասարդ տաղանդավոր արվեստագետներ է պատրաստում գեղարվեստական բոլոր ժանրերի մասնագիտությունների համար՝ ներառյալ երաժշտություն, պար, թատրոն, կինո, հեռուստատեսություն, անիմացիա, կերպարվեստ, դիզայն, ճարտարապետություն և կորեական ավանդական արվեստ։
Համալսարանը բաղկացած է վեց անկախ, բայց փոխկապակցված դպրոցներից` Երաժշտության դպրոց, Դրամատիկական դպրոց, Կինոյի, հեռուստատեսության և մուլտիմեդիայի դպրոց, Պարի դպրոց, Վիզուալ արվեստի դպրոց և Կորեական ավանդական արվեստի դպրոց։ Համալսարանն առաջարկում է բակալավրի և մագիստրատուրայի ծրագիր, ինչպես նաև նախակրթական ուսուցողական ծրագիր խոստումնալից երիտասարդ ուսանողների համար։ 2003 թվականին համալսարանն ունեցել է 2600 ուսանող, ավելի քան 730 պրոֆեսորներ և դասախոսներ։
Արտաքին հղումներ
Կատեգորիա:1993 հիմնադրումներ Հարավային Կորեայում Կատեգորիա:Հարավային Կորեայի արվեստի դպրոցներ Կատեգորիա:Ազգային համալսարաններ
Իպոլիտ Խվիչիա
Իպոլիտ Խվիչիա (იპოლიტე ხვიჩია, ), վրացի խորհդրային դերասան, Վրացական ԽՍՀ ժողովրդական դերասան (1960)։
Կենսագրություն
Իպոլիտ Խվիչիան ծնվել է Վրաստանի Կենտաուրի գյուղում 1910 թվականին։ 1934-1937 թվականներին Ցուլուկիձե քաղաքում աշխատել է որպես դերասան, 1937 թվականից՝ Քութայիսի Մեսխիշվիլիի թատրոնի դերասան, 1961 թվականից՝ «Վրացֆիլմ» կինոստուդիայի դերասան։
Արտաքին հղումներ
Կատեգորիա:Վրացի դերասաններ Կատեգորիա:20-րդ դարի դերասաններ Կատեգորիա:Վրացական ԽՍՀ ժողովրդական արտիստներ
Վիկի Լյուիս
Վիկի Լյուիս (Vicki Lewis, ), ամերիկացի դերասանուհի։
Անձնական կյանք
Վիկին և նրա քույրը՝ Դենիսը, ծնվել են Ցինցինատիում Մարլին և Ջիմ Լյուիսների ընտանիքում ։ Լյուիսն ավարտել է Անդերսոնի միջնակարգ դպրոցը 1978 թվականին, իսկ հետո ուսումնասիրել է թատերական արվեստը կոնսերվատորիայում (Օհայո նահանգի Ցինցինատի քաղաքում)։ Դիպլոմն ստանալուց հետո նա մեկնում է Նյու Յորք, որտեղ սկսում է աշխատել հեռուստատեսությունում և հանդես է գալիս տարբեր ներկայացումներում, ներառյալ Բրոդվեյի թատրոնի ներկայացումները։
Լյուիսն երկար ժամանակ հանդիպում էր Նիկ Նոլթիի հետ, որի հետ ծանոթանում է «Ես համաձայն եմ ամեն ինչի» ֆիլմի նկարահանման աշխատանքներին, բայց նրանք բաժանվում են։ Այժմ նա ամուսնացած է հնչյունային օպերատոր Ֆիլիպ Ալենի հետ ։
Կարիերա
Նրա կարիերան սկսվում է սերիալներում էպիզոդիկ դերերով, իսկ առաջին ֆիլմը, որում նա դեր է խաղացել, եղել է Բրուքս Ջեյմսի «Ես համաձայն եմ ամեն ինչի» ֆիլմը։ Կինոյում, դերերից բացի, նա արձագանքել է մուլտֆիլմերի, նաև խաղացել է մյուզիքլներում (Բրոդվեյան մյուզիքլներ, «Չիկագո», «Սև կաշվե փայլուն կոշիկները իսկապես արտացոլում են», «Սնուպի», «Անիծված յանկի» և «Դաժան փորձություններ»)։
2010 թվականին Լյուիսը թողարկել է իր «Արևելքը կեսգիշերին» հնչյունային ալբոմը։ Իր երգերին զուգահեռ՝  նա ալբոմում ներառել է  ուրիշ կատարողների երգեր ։
Լևոն Սահակյան (գրող)
Լևոն Սահակյան, բանաստեղծ , ազատամարտիկ, Հայաստանի գրողների միության անդամ, Հայաստանի գրողների միության Սյունիքի մասնաճյուղի ղեկավար ։
Կենսագրություն
Լևոն Սահակյանը ծնվել է 1955 թվականի հունվարի 26-ին, Գորիսի շրջանի Ակներ համայնքում։ Սովորել է Վերիշենի միջնակարգ դպրոցում։ Ավարտել է Կապանի շինարարական տեխնիկումը և Գորիսի «Սյունիք» համալսարանը՝ տնտեսագետի մասնագիտությամբ։ 1973-1975 թվականներին ծառայել է ԽՍՀՄ զինված  ուժերում։  Բանաստեղծություններ սկսել է գրել տասներեք տարեկանից։ 1988 թվականին  նշանակվել է Ակների կամավորական ջոկատի շտաբի պետ։ Կռվել է նաև Շուռնուխի, Լաչինի և Հորադիսզի շրջանում։
Աշխատանքային գործունեություն
1992 թվականին դարձել է երկրապահների միության անդամ։ 1976 թվականից անդամակցել է «Սյունիք» գրական միավորմանը (նախագահ՝ արձակագիր Սուրեն Այվազյան) ։ 1995 թվականին դարձել է Հայ գրողների միության անդամ։ 2013 թվականին դարձել է Հայաստանի գրողների միության անդամ։ Աշխատել է նաև Ակների համայնքապետարանում որպես աշխատակազմի ղեկավար։
Ընտանիք
Ամուսնացած է, ունի 2 որդի, մեկ դուստր և վեց թոռ։
Ծանոթագրություններ
Կատեգորիա:Հայ բանաստեղծներ Կատեգորիա:Հայ ազատամարտիկներ Կատեգորիա:Հայաստանի գրողների միության անդամներ
Քոս
Քոս (լատ.` scabies), մաշկի մակաբուծական հիվանդություն։ Հարուցիչը քոսի տիզն է։ Հիվանդության գաղտնի շրջանը 7-10 օրից մինչև մեկ ամիս և ավելի է։ Վարակվում են հիվանդի հետ անմիջական շփումից կամ նրա սպիտակեղենից օգտվելիս։
Նկարագիր
Քոսի գլխավոր կլինիկական ախտանշանը ուժեղ քորն է, որը հատկապես սրանում է երեկոյան և գիշերը։ Բնորոշ է նաև զույգ-զույգ դասավորված կետային հանգուցիկաբշտիկային ցանավորումը, 1-2 մմ երկարությամբ շագանակագույն գծիկների ու քորելուց առաջացած ճանկռվածքների առկայությունը։
Քոսը հաճախ բարդանում է մաշկի թարախային բորբոքումներով և մանրէային էկզեմայով, որից հիվանդության ճիշտ ախտորոշումը դժվարանում է։ Անկանոն բուժման դեպքում կարող են դիտվել քոսի սքողված ձևեր, որոնք բնորոշվում են ցաների բացակայությամբ՝ քորի պահպանումով։
Քոսը հաճախ շփոթում են քորպտիկ հիվանդության հետ։ Թուլակազմ և մտավորապես ոչ լիարժեք անձանց քոսը ընթանում է յուրահատուկ ախտանշաններով՝ ախտահարման օջախներում մաշկի չորությամբ ու հաստ կեղևների առկայությամբ, որից շարժումները դառնում են ցավոտ ու սահմանափակ (այսպես կոչված՝ նորվեգական քոս)։
Քոսով հիվանդանում են նաև կենդանիները։
Ծանոթագրություններ
Կատեգորիա:Հիվանդություններ Կատեգորիա:Հիվանդություններ այբբենական կարգով Կատեգորիա:Արևադարձային հիվանդություններ
Toosie Slide
«Toosie Slide», կանադացի ռեփեր Դրեյքի երգ։ Այն թողարկվել է 2020 թվականի ապրիլի 3-ին Republic և OVO լեյբլներում ։ Երգը անվանվել է սոցիալական մեդիայի բլոգգեր Toosie-ի պատվին, ով մինչ այդ օգնել է վիրուսային դարձնել այն ։ Տեսահոլովակը թողարկվել է երգի հետ միասին, ցուցադրելով Դրեյքին կարանտինում՝ COVID-19 համավարակի պատճառով։ Այն նաև ցուցադրում է Toosie Slide պարը Դրեյքի Տորոնտոյի առանձնատանը։ Երգը դեբյուտել է ամերիկյան Billboard Hot 100 հիթ-շքերթի առաջին հորիզոնականին, դարձնելով Դրեյքից առաջին տղամարդ արտիստ, ով ունեցել է երեք համար մեկ դեբյուտ ։
Արտադրություն
Երգը պրոդուսերավորվել է շվեյցարացի պրոդյուսեր Օզան Յիլդիրիմի կողմից, ով առավել հայտնի է որպես OZ։ Մինչ այդ նա մասնակցել էր նաև Թրևիս Սքոթի «Sicko Mode» երգին՝ Դրեյքի մասնակցությամբ։ 2019 թվականի նա մի անգամ ևս աշխատել է Դրեյքի հետ «Omertà» և «Gold Roses» երգերի վրա, որոնցից վերջինը Ռիք Ռոսի սինգլն է՝ Դրեյքի մասնակցությամբ։ «Toosie Slide»-ից անմիջապես առաջ OZ պրոդյուսերավել է մի այլ երգ Դրեյքի մասնակցությամբ՝ Future-ի «Life Is Good»-ը։ Ինչպես և իր կողմից արտադրված այլ երգերում, OZ-ն ինտենսիվորեն օգտագործել հայ-հեթներ և հարվածայիններ։ Երգը նաև ներառում է բաս հարվածայիններ Դրեյքի «մեղեդիական» կրկներգի հետ համատեղ ։
Կոմպոզիցիա և տեքստ
Որպես թրեպ երգ, «Toosie Slide»-ը «գայթակղիչ արտադրանք, որը ստեղծվել է համացանում աժիոտաժ առաջացնելու համար» , որը մեծ տեղ է տալիս, որպեսզի Դրեյքի տեքստը լինի ուշադրության կենտրոնում , ինչը նա հասցնում է «մեղեդիական տակտերով» ։ Տեքստի առումով, Դրեյքը խորհում է իր «ներքին ճնշման» մասին, բղավելով իր ընկերների անունները, սիրախաղ անելով բազմաթիվ երկրպագուների հետ և խոստանալով «թեժ երաժշտական ամառ» ։ Նա նաև պարային ցուցումներ է տալիս, կարդալով «It go right foot up, left foot slide/Left foot up, right foot slide/Basically I'm saying, either way we 'bout to slide, aye» ։ Երգի ընթացքում Դրեյքը մի շարք հղումներ է անում Մայքլ Ջեքսոնի վրա։ Նա ասել է․ «Երբ ես առաջին անգամ ստեղծել եմ այս երգը, ես խոսում էի միայն լուսնային քայլվածքի մասին։ Սակայն Toosie-ն դարձրել է պարը սրա նման մի բան, և ես չէի կարծում, որ այն կդառնա այսպիսի պարային երգ» ։ Երգը համեմատվել է Cupid-ի «Cupid Shuffle» երգի, Ռիչարդ «Ric» Սիլվերի «Electric Slide» պարի և DJ Casper-ի «Cha Cha Slide»-ի հետ, որը նման պարային հրահանգներ ունի ։ Billboard անվանել է այն «ՏիկՏոկի սերնդի 'Cha Cha Slide'» ։
Առևտրային ելույթ
Երգը դեբյուտել է ամերիկյան Billboard Hot 100-ի առաջին հորիզոնականին, դարձնելով Դրեյքին ամերիկյան հիթ-շքերթների պատմության մեջ առաջին տղամարդ արտիստ, որի երեք երգերը դեբյուտել են՝ գլխավորելով հիթ-շքերթը ։
Տեսահոլովակ
Երգի տեսահոլովակը թողարկվել է 2020 թվականի ապրիլի 3-ին՝ 5 րոպե 12 վայրկյան տևողությամբ։ Դրա ռեժիսորն էր Թեո Սքուդրան։ Տեսահոլովակը հիմնականում ցուցադրում է Դրեյքի պարն իր Տորոնտոյի առանձնատանը, որի անվանումը «The Embassy» է, դիմակով և ձեռնոցներով, քանի որ նա կարանտինում է գտնվում 2019-2020 կորոնավիրուսի համավարակի պատճառով ։ Նա հաճախակի ցույց է տալիս երգի գլխավոր պարը։ Վերջում, ռեփերին ցույց են տալիս իր տնից դուրս հռավարության շոու դիտելիս ։ Տեսահոլովակը նաև ներառում է հարգանքի տուրք Կոբի Բրայանտին ։ Հոլովակի խորեոգրաֆիան ստեղծվել է Toosie-ի, Hiii Key-ի և Ayo & Teo դուոյի կողմից ։ Սկզբնապես, պարողները պետք է հայտնվեին տեսահոլովակում, սակայն, ծրագրերը ձախողվել են կորոնավիրուսի համավարակի պատճառով ։
Աղբյուրներ ՝։
Իրավունքներ և անձնակազմ
Իրավունքները վերցված են Tidal-ից ․
Ծանոթագրություններ
Կատեգորիա:Երգեր այբբենական կարգով Կատեգորիա:Սինգլներ այբբենական կարգով Կատեգորիա:2020 երգեր Կատեգորիա:2020 սինգլներ Կատեգորիա:Դրեյքի երգեր Կատեգորիա:Billboard Hot 100 գլխավորած սինգլներ Կատեգորիա:Irish Singles Chart գլխավորած սինգլներ Կատեգորիա:UK Singles Chart գլխավորած սինգլներ
Վիեննայի մետրոպոլիտեն
Վիեննայի մետրոպոլիտեն (U-Bahn Wien), մետրոպոլիտենի 5 գծերից բաղկացած համակարգ Ավստրիայի մայրաքաղաք Վիեննայում։ Այն S-Bahn-ի հետ համարվում է քաղաքի երկու ամենաարագ փոխադրամիջոցներից մեկը։
Վիեննայի մետրոպոլիտենը բացվել է 1976 թվականի մայիսի 8-ին։ Ներկայիս ցանցն ներառում է քաղաքային երկաթուղային գծերի որոշ հատվածներ, որոնք կառուցվել են 1898-1901 թվականներին։ 2013 թվականի հոկտեմբերին U2 գծի 3 կայարանների կառուցումով մետրոպոլիտենի գծերի ընդհանուր երկարությունը հասավ 78.5 կիլոմետրի, իսկ կայարանների թիվը դարձավ 104 ։ Գծերը չունեն անվանումներ։ Նրանք U1-ից համարակալվել են մինչև U6 (U-Bahn անունից)։ U5 գիծը դեռ կառուցված չէ։
U1 գիծ
Գույն՝ կարմիր
Գծի շինարարությունը սկսել է 1969 թվականին և ավարտվել է 1982-ին։ Առաջին հատվածը (Ռոյմանպլաց - Կառլսպլաց), բացվել է 1978 թվականի փետրվարի 25֊ին։ Նախապես պլանավորված էր կառուցել Ռոյմանպլացից Պրատերշտերն, որը հետագայում կերկարացվեր Դանուբի վրայով դեպի Կագրան։ Սակայն 1976 թվականին Ռայսբրյուկե կամրջի փլուզման պատճառով այդ երկարացումը նախատեսված ժամկետից շուտ սկսեց և ավարտին հասավ 1982 թվականի սեպտեմբերին։ 2000 թվականին սկսվեց դեպի Լեոպոլդաու կայարան տանող գծի մնացած շինարարությունը, որն ավարտվեց 2006 թվականի սեպտեմբերի 2-ին։
U2 գիծ
Գույն՝ մանուշակագույն Երկրորդ գիծը հիմնականում կազմված է 1960-ականներին կառուցված տրամվայի թունելներից։ Գիծը երկարացվել է երկու կողմերից և այժմ գնացքը Ասպերնշտրասից հասնում է մինչև Կառլսպլաց։ Տրամվայի նախկին թունելների կառուցվածքի պատճառով U2 գիծը Վիեննայի մետրոպոլիտենի ամենադանդաղ գիծն է։
Ֆուտբոլի Եվրոպայի 2008թ․-ի առաջնության համար 2008 թվականի մայիսի 10֊ին բացվեց 5 նոր կայարան։ 2010 թվականի հոկտեմբերի 2֊ին U2֊ի կայարաններն ավելացան 6-ով, և գիծը հասավ Ասպերնշտրաս։ 3 տարի հետո (հոկտեմբերի 5, 2013) բացվեց ևս 3 կայարան, և գիծը հասավ Զեեշտադտ։
U3 գիծ
Գույն՝ նարնջագույն Մետրոյի երրորդ գիծը կառուցվել է 5 փուլով 1989 թվականից մինչև 2000 թվական։ Բոլոր կայարանները, բացառույթամբ երկուսը, ստորգետնյա են։
U4 գիծ
Գույն՝ կանաչ U4 գիծը կառուցվել է քաղաքային երկաթգծի (Standbahn) արդիականացմամբ, որը բացվել է 1898-1901 թվականներին։ Հայլիգենշտադտից մինչև Ֆրիդենսբրյուկե կայարան հատվածը շահագործման է հանձնվել 1976 թվականի մայիսի 8֊ին։ Կայարանների մեծ մասը վերգետնյա են։ U4 գիծը U3֊ին հատվում է մեկ կայարանում։ Մյուս բոլոր գծերի հետ հատվում է երկու տարբեր կայարաններում։
U6 գիծ
Գույն՝ դարչնագույն
Վեցերորդը Վիեննայի մետրոպոլիտենի ամենաերկար գիծն է։ Լենգենֆելդգասից մինչև Շպիտելաու այն անցնում է քաղաքային երկաթգծի նախկին ուղանցով։ Լենգենֆելդգասից Ֆիլադելֆիաբրյուկե ուղին անցնում է գետնի վրայով։ Գծի այս հատվածը բացվել է 1989 թվականին։ Հարավային՝ Զիբենհիրտեն - Ֆիլսդելֆիաբրյուկե հատվածը բացվել է 1995 թվականին։ Մեկ տարի հետո ավարտին հասավ հյուսիսային՝ Շպիտելաու - Ֆլորիդսդորֆ հատվածը։ Այստեղ կան ինչպես վերգետնյա, այնպես էլ ստորգետնյա կայարաններ։
Ի տարբերություն մյուս գծերի, U6֊ը չի անցնում քաղաքի կենտրոնով։ Գծի մեծ մասն ացնում է Գյուրտելի ուղանցով։
Արտաքին հղումներ
Կատեգորիա:1976 հիմնադրումներ Ավստրիայում Կատեգորիա:Տրանսպորտը Վիեննայում
Night Visions
Night Visions (Գիշերային տեսիլքներ), ամերիկյան ռոք խումբ Imagine Dragons-ի դեբյուտային ստուդիական ալբոմը, որի ռելիզը տեղի է ունեցել 2012 թվականի սեպտեմբերի 4-ին։ 2013 թվականի փետրվարի 12-ին թողարկվել է ալբոմի ավելի լայն օրինակը, որը իր մեջ էր ներառել նոր երեք թրեքներ։ Ալբոմի ձայնագրումը ընթացել է 2010 թվականից 2012 թվականը, անգլիացի հիփ-հոփ պրոդյուսեր Ալեքս դա Քիդի և The Envy Corps ամերիկյան ռոք խմբի անդամ Բրենդոն Դարների հետ միասին։ Համաձայն խմբի լիդեր Դեն Ռեյնոլդսի խոսքերի, երեք տարի է պահանջվել այն բանի համար, որպեսզի վերջացնեն ալբոմի այն վեց թրեքների ձայնագրումը, որոնք թողարկվել են նախկինում այլ ալբոմների կազմում ։ Երաժշտական ոճի տեսանկյունից, Night Visions-ը առաջին հերթին հանդիսանում է ալտերնատիվ ռոքի և ինդի ռոքի խառնուրդ, սակայն նաև առկա են դաբստեպի, ֆոլկի, հիփ-հոփի և փոփ երաժշտության ազդեցություններ ։
Ալբոմը իր դեբյուտը կայացրել է Billboard 200 չարտի երկրորդ տողում։ Առաջին շաբաթվա ընթացքում, վաճառվել է ավելի քան 83 000 կրկնօրինակ։ Հիմա ալբոմը ունի ավելի քան 2 միլիոն վաճառված օրինակ ամբողջ աշխարհում և որոշ երկրներում նաև պլատինեի կարգավիճակ։
Ստեղծման նախադրյալներ
Imagine Dragons-ը, կազմավորված լինելով 2008 թվականին, հասցրել է թողարկել մի քանի մինի-ալբոմներ. Imagine Dragons 2009-ում, Hell and Silence 2010-ում և It’s Time 2011-ում։ Այդ նույն թվականին խումբը նկատվել է Universal Records լեյբլի կողմից, և 2011 թվականի վերջում համաձայնագիր է կնքել Interscope :
Համաձայնագրի կնքումից հետո, խումբը ստուդիա է գնացել, որտեղ շարունակել է Continued Silence մինի-ալբոմի ձայնագրումը և դեբյուտային ստուդիական ալբոմի համար ռեսուրսներ է սկսել փնտրել։ Continued Silence-ը թողարկվել է 2012 թվականի փետրվարի 14-ին, որպես պրելյուդ ծառայելով նախքան Night Visions-ի ռելիզը, զբաղեցրել է 40-րդ տողը Billboard թերթի չարտում։ Continued Silence ամոբմի «It’s Time» սինգլը հանդես է եկել որպես գովազդային սինգլ, 2012 թվականի վերջում հասնելով Billboard Hot 100-ի 15-րդ տողին։
Ռելիզը և առաջխաղացումը
Սկսած 2012 թվականի սեպտեմբերի 4-ից ալբոմը հնարավոր էր ձեռք բերել Amazon.com-ում մեկ շաբաթվա ընթացքում, ընդամնեը 5 դոլարով. А с помощью сервиса Best Buy за 7.99 долларов. : iTunes-ում, ի շնորհիվ «Վերջացնել ալբոմը» ֆունկցիայի, նախկինում գնված երգերի գինը առաջիկա ալբոմից հանվել է, ինչը նշանակալիորեն իջեցրել է արժեքը ։
Սինգլներ
Ի սկզբանե ալբոմի առաջին՝ «It’s Time» սինգլը թողարկվել է Continued Silence մինի-ալբոմի ռելիզի լայն վերսիայում։ Ինքն իրենով սինգլը առևտրակամ տեսանկյունից հանդիսանում է ամենահաջողակ սինգլներից մեկը, հասնելով Billboard Hot 100 չարտի 15-րդ տողին ։ Երգի տեսահոլովակը 2012 MTV Video Music Awards-ում անվանակարգվել է «Լավագույն ռոք-տեսահոլովակ» անվանակարգում ։
«Radioactive»-ը առաջին անգամ թողարկվել է որպես Continued Silence ալբոմի սինգլ, իսկ 2012 թվականի սեպտեմբերին հիմնական ալբոմի կազմում։ Թրեքը Billboard Hot 100 չարտի 3-րդ տեղն է գրավել, ինչպես նաև բազմաթիվ առաջնային տողեր Կանադայի և հարավեվրոպական երկրների չարտերում  ։
«On Top of the World»-ը, որը թողարկվել է 2013 թվականի մարտի 18-ին, զբաղեցրել է Billboard «հայտնի ռոք-երգ» չարտի 26-րդ տողը ։
«Demons»-ը թողարկվել է 2013 թվականի հունվարի 28-ին որպես «ռադիո սինգլ» ։ Պաշտոնական ռելիզը կայացել է 2013 թվականի հոկտեմբերի 22-ին Հյուսիսային Ամերիկայում, որպես ալբոմի 5-րդ սինգլ։ Սինգլը հասել է Billboard Hot 100 չարտի 6-րդ տողին։
«Amsterdam»-ը, հանդես գալով որպես գովազդային սինգլ, անվճար օգտվելու հնարավորություն է ստացել iTunes-ի «Շաբաթվա սինգլ» ցուցակում, ալբոմի ռելիզից մեկ շաբաթ անց։ Սեպտեմբերի 4-ին թողարկվել է Հյուսիսային Ամերիկայում և կրկին եվրոպական երկրներում 2013 թվականի փետրվարի 7-ին ։
Ելույթներ
Մինչև Night Visions ալբոմի ռելիզը, Imagine Dragons-ը ելույթ էր ունենում ամերիկյան ռադիոյում և հեռուստատեսությունում լայն մինի-ալբոմ Continued Silence-ի և դեբյուտային «It’s Time» սինգլի օգնությամբ Խումբը կատարել է սինգլը 2012 թվականի հուլիսի 16-ին NBC հեռուստաալիքի «Երեկո Ջեյ Լենոի հետ» գիշերային զրույց-հանդեսի տրանսլյացիայի ժամանակ ։
Ալբոմի աջակցությամբ խումբը անց է կացրել 2 շրջագայություն. «Fall Tour 2012»-ը որպես տաքացում, էլեկտրոնային ռոք-խումբ Awolnation-ի հետ միասին 2012 թվականի աշնանը ։ Շրջագայության ժամանակ խումբը 2012 թվականի սեպտեմբերի 4-ին հյուր է գնացել ABC հեռուստաալիքի «Ջիմմի Քիմմելը ուղիղ եթերում» գիշերային զրույց-հանդեսին։ Ինչպես նաև նրանք ելույթ են ունեցել «Late Night with Jimmy Fallon» զրույց-հանդեսում ։
2013 թվականի փետրվարին խումբը մեկնարկել է «Night Visions Tour» անվանումով շրջագայությունը։ Շրջագայությունը կայացել է ամբողջ Հյուսիսային Ամերիկայով, Եվրոպայով։ Շրջագայության ժամանակ խումբը առաջին անգամ ցույց է տրվել ազգային հեռուստատեսությամբ, 2013 թվականի փետրվարի 22-ին CBS հեռուստաալիքի «Late Show with David Letterman» գիշերային զրույց-հանդեսի եթերում իրենց «Radioactive» երգով ։
2013 թվականին, Vevo-ի հետ կնքած համաձայնագրի համաձայն, խումբը ելույթ է ունեցել «Isle of Wight» փառատոնում «Summer Six» հավաքածուի համար, որի ռելիզը տեղի է ունեցել 2013 թվականի հունիսի 25-ին ։ Եվս մեկ անգամ հեռուստատեսությունում հայտնվելը տեղի է ունեցել 2013 թվականի հուլիսի 4-ին, երբ խումբը ABC հեռուստաալիքի «Բարի առավոտ, Ամերիկա» հաղորդման եթերում կատարում էր «Radioactive», «Demons», «On Top of the World» երգերը։
Քննադատների ռեակցիաներ
Ալբոմը երաժշտական քննադատների կողմից երկդիմի արձագանքներ է ստացել։ «USA Today» ամենօրյա թերթի քննադատ Բրայան Մենսֆիլդը դրական գնահատական է տվել, ասելով որ Ալեքս դա Կիդի հետ երաժշտական համագործակցությունը դրական արդյունքներ է տվել, ինչը ցույց է տալիս ալբոմի թրեքների տարաձևությունները ։ Մենսֆիլդը նշել է, որ խումբը բազմաթիվ նորամուծություններ է ավելացրել երգերի հնչեղությանը, օրինակ խաղ մանդոլինայով «It’s Time» սինգլում, շվիի օգտագործումը «On Top of the World»-ում և այլ ձայներ «Demons» երգում ։
Կոմպոզիցիաների ցուցակ
Գերծնականորեն բոլորը գրվել և պրոդյուսավորվել են Բեն Մակկիի, Դեն Ռեյնոլդսի և Ուեյն Սերոմնոմի կողմից։
Հավաստագրումներ
! scope="row"| Ֆիլիպիններ(PARI)
Ծանոթագրություններ
Կատեգորիա:Անգլալեզու ալբոմներ Կատեգորիա:2012 ալբոմներ
Աստրիդ Անդրեասեն
Աստրիդ Իոհաննա Անդրեասեն (Astrid Jóhanna Andreasen, ), ֆարերացի տեքստիլի վրա ստեղծագործող նկարչուհի, փոստային նամականիշերի հեղինակ, դիզայներ, գծանկարիչ, նկարազարդող, մասնագիտացած է ծովաբնակ և օվկիանոսաբնակ կենդանիների պատկերման գործում։
Կենսագրություն
1982 թվականից Օրհուսի Արվեստի ակադեմիայում ուսումնասիրել է տեխնիկական նկարազարդման դասընթաց։ 1990-1991 թվականներին Շվեդիայում շարունակում է ուսումնասիրել գիտական նկարազարդման տեխնիկան Գերլեսբորգի գեղարվեստի դպրոցում (Gerlesborgsskolan) և Տերնյոյի ծովային կենսաբանական լաբորատորիայում (Tjärnö marinbiologiska laboratorium), գտնվում է Տերնյոյում, Ստրյոմստադյան կոմունայում)։
Ներկայումս Աստրիդ Անդրեասենը համարվում է Ֆարերյան Կղզիների Բնական պատմության թանգարանի միակ հաստիքային նկարիչը։ Իր աշխատանքների շնորհիվ միջազգային ճանաչում է ստացել։ Փոստային դրոշմանիշերի շարքի և գիտական աշխատանքների նկարազարդումների հեղինակ է։ Տիրապետում է դետալների գերազանց զգացողությանը։ Ավելի քան 35 տարվա ստեղծագործական աշխատանքով զգալի ներդրում է ունեցել ֆարերյան կերպարվեստում։ Ֆարերի ստորջրյա բնակիչներին պատկերող նրա նկարները տեղադրված են փոստային դրոշմանիշերի, ապլիկացիաների և գոբելենների վրա, ամենուր կարելի է տեսնել նրա հեղինակային ստեղծագործությունները։
Ընտիր աշխատանքներ ֆիլատելիայում
Աստրիդ Անդրեասենի նկարների հիման վրա ստեղծվել են բազմաթիվ ֆարերյան դրոշմանիշեր։ Ֆարերյան կղզիների փոստային դրոշմանիշերի գրացուցակում յուրաքանչյուր դրոշմանիշ համարակալված է։
Ձկներ
Թողարկվել է 1994 թվականի փետրվարի 7-ին
Արտաքին հղումներ
Կատեգորիա:Ֆարերացի նկարիչներ Կատեգորիա:20-րդ դարի նկարչուհիներ
Կալիումի քլորիդ (բժշկական կիրառում)
Կալիումի քլորիդ (KCl), նաև հայտնի որպես կալիումի աղ, օգտագործվում է, որպես դեղամիջոց արյան մեջ կալիումի ցածր մակարդակի պարագայում ։ Արյան մեջ հնարավոր է կալիումի ցածր մակարդակի առաջացում փսխումների, փորլուծության և որոշակի դեղամիջոցների օգտագործման հետևանքով ։ Այն պետք է նոսրացվի օգտագործումից առաջ ։ Այն տրվում է դանդաղ ներերակային ինֆուզիայի կամ բերանացի օգտագործման ձևով ։
Կողմնակի ազդեցություններից հնարավոր է սրտի խնդիրների առաջացում, եթե ներարկումը արագ կատարվի ։ Բերանացի օգտագործման պարագայում հնարավոր է որովայնի ցավի, պեպտիկ խոցի, կամ ստամոքսաղիքային արյունահոսության առաջացում ։ Առավել զգուշավորություն է պահանջվում երիկամային խնդիրների առկայության պարագայում ։ Հիմնականում ներերակային ներմուծման համար նախատեսվող խառնուրդում կալիումի կոնցենտրացիան կազմում է ոչ ավելի քան 40մմոլ/լ(3 մգ/լ) ։
Կալիումի քլորիդը սկսեց արդյունաբերության մեջ լայնորեն օգտագործվել, որպես պարարտանյութ 1861թ․-ից, իսկ բժշկության մեջ 1950-ականներից ։ Այն ներառված է Առողջապահության համաշխարհային կազմակերպության էսենցիալ դեղորայքների ցանկում(առողջապահական համակարգում անհրաժեշտ, առավել ապահով և արդյունավետ դեղամիջոցներ) ։ Կալիումի քլորիդը հասանելի է, որպես ջեներիկ դեղամիջոց ։ 2017թ․-ին՝ ԱՄՆ-ում այն 37-րդն էր առավել հաճախ նշանակվող դեղամիջոցների ցանկում՝ ավելի քան 19 միլիոն նշանակմամբ  ։
Կիրառումը բժշկության մեջ
Կալիումի քլորիդը կիրառվում է հիպոկալեմիայի բուժման նպատակով՝ որպես էլեկտրոլիտի լրացում ։ Մոտ 75 մոլեկուլային զանգվածով և 1 վալենտականությամբ կալիումի քլորիդի օգտագործումը   համարժեք է 75մգ 1 մէկվիվալենտ էլեկտրոլիտների առաջացմանը։
Սրտային վիրաբուժության մեջ կան վիրահատություններ, որոնք չեն կարող կատարվել աշխատող սրտի վրա։ Նմանատիպ դեպքերում վիրաբուժական թիմը միացնում է արյան արհեստական շրջանառության սիրտ-թոքային ապարատը և կալիումի քլորիդ ներարկում դեպի սիրտ՝ դադարեցնելով վերջինիս աշխատանքը։
Կողմնակի ազդեցությունները
Կողմանկի ազդեցություններից է ստամոքսաղիքային դիսկոմֆորտի առաջացումը, որը կարող է ներառել՝ սրտխառնոց, փսխում, փորլուծություն, ստամոքսաղիքային արյունահոսություն։
Գերդոզավորումը հանգեցնում է հիպերկալեմիայի (գերկալիումարյունություն) առաջացմանը, ինչը կարող է հանգեցնել պարէսթեզիաների, սրտի հաղորդականության պաշարումների, ֆիբրիլյացիայի, այլ առիթմիաների, ինչպես նաև սկլերոզի առաջացմանը ։ Հիպերկալեմիայի առաջացման վտանգի պատճառով ԱՄՆ-ի սննդի և դեղամիջոցների վերահսկման ադմինիստրացիան սահմանափակել է կալիումի պարունակությունը հավելումներում մինչև 99 մգ (1․3 մէկվիվալենտ), մինչդեռ մեծահասակների համար նախատեսվող օրական ընդհանուր (ներառյալ՝ սննդով) ընդունումը կազմում է 4700 մգ (63մէկվիվալենտ)։
Պատմությունը
Դանդաղ-K-ը (Slow-K) հանդիսանում է 1950-ականների ձեռքբերումներից, որպես արյան հուն երկարաձգված ժամանակամիջոցում անցնող դեղամիջոց։ Այն առաջինը օգտագործվել է բրիտանական ռազմական ուժերում Կորեայում ծառայելու ժամանակ՝ սնման բալանսավորման նպատակով ։
Բրենդային անվանումները
Բրենդային անվանումներից են՝ K-Դուր (K-Dur), Միկրո-K (Micro-K), Սլոու-K (Slow-K), Սանդո-K (Sando-K) և այլն, որոնք հիմնաանում հանդիսանում են երկարաձգված ձերբազատման պրեպարատներ՝ բերանացի օգտագործման համար նախատեսված։
Լետալ Ներարկում
Կալիումի քլորիդը օգտագործվել է լետալ ներարկման (մահացու ներարկում) կազմում՝ որպես երեք դեղորայքային կոմբինացիայից երրորդը ։ Ինչպես նաև այն երբեմն օգտագործվում է պտղի ներստային ներարկման ձևով՝ հղիության երկրորդ, երրորդ եռամսյակներում՝ հղիության արհեստական ընդհատման նպատակով ։
Արտաքին հղումներ
Կատեգորիա:Առողջապահության համաշխարհային կազմակերպության հիմնական դեղեր
Ֆոշան
Ֆոշան, քաղաքային շրջան Չինաստանի Ժողովրդական Հանրապետության Գուանդուն նահանգի կենտրոնական մասում, Մարգարտագետի դելտայում, 16 կիլոմետր դեպի հարավ-արևմուտք Գուանչժոու քաղաքից , որի հետ կապված է երկաթուղով, 2010 թվականից՝ նաև մետրոյի առանձին ճյուղով: Մարգարտագետի դելտայի տնտեսական գոտու ձախակողմյան հատվածի բաղկացուցիչ մասն է: Քաղաքի տնտեսությունում ստեղծվող համախառն ներքին արդյունքի տարեկան ծավալը հասել է 940 միլիարդ յուանի կամ 139 միլիարդ ամերիկյան դոլարի : Ֆոշանն զբաղեցնում է 3.868 քառակուսի կիլոմետր տարածք : 2012 թվականի տվյալներով բնակչության թվաքանակը մոտեցել էր 7,2 միլիոնի   : 2009 թվականի մարտի 19-ին Ֆոշանի և Գուանչժոուի համայնքապետարանները կնքել են այս երկու հարևան քաղաքների հետագա զարգացման համատեղ պլան մշակելու և իրագործելու պայմանագիր :
Ֆոշանը առևտրային հին քաղաք է, որտեղ հնուց զարգացել են նաև հախճապակու և մետաքսեղենի արտադրության ձեռնարկությունները: XVIII դարում մրցակցել է Հանչժոուի հետ Չինաստանի՝ մեծությամբ չորրորդ տնտեսական կենտրոնը համարվելու համար: Սակայն գետի ճյուղավորումների տիղմապատման հետևանքով զրկվել է մեծ բեռնատարողությամբ նավեր ընդունելու հնարավորությունից և և ի վերջո վերածվել է բուռն թափով աճած Գուանչժոուի արդյունաբերական հավելուկի:
Ֆոշանում զբոսաշրջիկներին գրավում են գեղատեսիլ բարձունքները, քարանձավները, ջրվեժները, 800-ամյա տաճարը՝ հազվագյուտ արձանների իր հավաքածուով հանդերձ, հախճապակու թրծման վառարանը, որը ուսումնասիրողներից ոմանց կարծիքով առաջին անգամ գործարկվել է դեռևս Տան արքայատոհմի կառավարման ժամանակներում:
Ֆոշանը մարտարվեստի մեծահամբավ վարպետներ Հուան Ֆեյհունի ու Իպ Մանի, անվանի նկարիչ Յան Ցզեչանի ծննդավայրն է, չինական օպերայի յուրօրինակ դրսևորման՝ կանտոնյան օպերայի, նանկան մարտարվեստի, առյուծապարի ստեղծման օրրանը:
Կլիմա
Ֆոշանի կլիման խոնավ մերձարևադարձային է, Köppen climate classification-ի դասակարգման համաձայն՝ դասվում է Cfa տիպին:
Արտաքին հղումներ
Կատեգորիա:Չինաստանի քաղաքներ Կատեգորիա:Չինաստանի բնակավայրեր Կատեգորիա:Բնօրինակում անաղբյուր հոդվածներ
Լյուդվիգ Լորենց
Լյուդվիգ Վալենտին Լորենց (Ludvig Valentin Lorenz, ), դանիացի ֆիզիկոս-տեսաբան։ Մեծ ներդրում է ունեցել օպտիկայի, էլեկտրադինամիկայի և մետաղների տեսության բնագավառում։ Ընտրվել է Դանիայի գիտությունների և գրականության թագավորական ակադեմիայի անդամ։
Կենսագրություն
1846 թվականին ընդունվել է Կոպենհագենի բարձրագույն պոլիտեխնիկական դպրոց, որն ավարտել է 1952 թվականին։ 1854 թվականին ստացել է Կոպենհագենի համալսարանի Ոսկե մեդալ՝Ֆրենելի ալիքային ճակատների երկրաչափական հատկություններին նվիրված աշխատանքի համար։
1858-1859 թվականներին համալսարանից և պետությունից ստանալով անհրաժեշտ ֆինանսավորում՝ մոտ մեկ տարի անց է կացնում Փարիզում, որտեղ Լամեի և ուրիշների հետ համագործակցելով զարգացմում է իր հմտությունները տեսական ֆիզիկայի բնագավառում։ Այդ ժամանակ առանձգականության տեսության վերաբերյալ կատարված աշխատանքի արդյունքները անցկացվել է հոդված, որտեղ գրականության մեջ առաջին անգամ ալիքային հավասարումը լուծելիս օգտագործվել են ուշացող պոտենցիալների մասին գաղափարը։
1866 թվականին դարձել է Դանիական գիտությունների թագավորական ակադեմիայի անդամ։ 1866 թվականից աշխատել է Դանիայի ռազմական ակադեմիայում որպես պրոֆեսոր, ավելի ուշ դարձել է Կոպենհագենի համալսարանի պրոֆեսոր։ 1887 թվականին Ուպսալական համալսարանում ստացել է պատվավոր դոկտորի կոչում։ Նույն տարում Կարլսբերգի ֆոնդը, որպես Լորենցի՝ ֆիզիկայի ասպարեզում ձեռքբերումների ճանաչոււմ, տրամադրում է ցմահ ֆինանսական օգնություն, որպեսզի նա կարողանա զբաղվել անկախ հետազոտություններով։
Գիտական գործունեություն
1880 թվականին ստացել է բանաձև, որը նյութի բեկման ցուցիչը կապում է նյութը կազմող մասնիկների բևեռացման հետ։ Զարմանալի պատահականությամբ, բայց, գրեթե միաժամանակ, Լորենցից անկախ համանման բանաձևը ստացել է համանման ազգանունով Հենդրիկ Անտոն Լորենցը։ Այդ բանաձևը հայտնի է Լորենց-Լորենցի բանաձև անունով։
Ուսումնասիրել է մետաղների ջերմահաղորդականությունը և էլեկտրահաղորդականությունը։ Զգալիորեն լրացրել է Վիդեման-Ֆրանցի էմպիրիկ օրենքը՝ ցույց տալով, որ մետաղների ջերմահաղորդականության հարաբերությունը տեսակարար էլեկտրահաղորդականությանը ուղիղ համեմատական է ջերմաստիճանին։ Օրենքի ձևակերպման մեջ հանդիպող հաստատունը կրում է նրա անունը, իսկ օրենքը հաճախ անվանում են Վիդեման-Ֆրանց-Լորենցի օրենք։
Օգտագործելով իր աշխատանքներում առաջ քաշված էլեկտրամագնիսական դաշտի տեսությունը, նա առաջարկել է իր ժամանակների համար նոր՝վեկտորային պոտենցիալի տատանման տարբերակը, որն այժմ հայտնի է որպես Լորենցի տատանակ։
Զբաղվել է լույսի ցրման տեսությամբ։ Նրա կողմից կատարված լույսի ցրման դիտումը սֆերիկ մասնիկների վրա ներառված է եղել նրա վերջին հոդվածում, որը խմբագրվել է 1890 թվականին դանիական պարբերականում, և այդ պատճառով հանրությանը անհայտ է մնացել։ Իր բովանդակությամբ այդ աշխատանքը առաջ է անցել ավելի ուշ հայտնի դարձած Գուստավ Միի աշխատանքից, ում անվան հետ էլ կապվում է ինչպես նշված տեսակի լույսի ցրումը, այնպես էլ այն նկարագրող տեսությունը։ Երբեմն այդ տեսության համար նաև օգտագործվում է «Լորենց -Միի ցրում» անվանումը։
Գիտության պատմությանը նվիրված աշխատանքներում տարածված է, որ Լորենցի ներդրումը ֆիզիկայում գնահատված չէ և մոռացվել է, միաժամանակ, իր կողմից առաջին անգամ ստացված արդյունքները շատ անգամ անհիմն ձևով կապում են այլ մարդկանց անունների հետ։ Վերջինը հատկապես վերաբերում է տատանողական առնչությանը և լույսի ցրման տեսությանը։
Լ.Վ. Լորենցի մասին
Կատեգորիա:Ֆիզիկոսներ այբբենական կարգով Կատեգորիա:Դանիացի ֆիզիկոսներ Կատեգորիա:Մաթեմատիկոսներ այբբենական կարգով
OQ-2
OQ-2 Radioplane, ԱՄՆ առաջին մասայական արտադրված ԱԹՍ-ն, նախագծվել է Radioplane Company կազմակերպության կողմից։ Այս շարքի OQ-3 սարքը դարձել է ամենալայնորեն կիրառված ուսումնական նշանակետը ԱՄՆ-ում, ավելին քան 9,400 հատ է ստեղծվել և օգտագործվել Երկրորդ համաշխարհային պատերազմի ընթացքում։
Պատմություն
OQ-2 ԱԹՍ-ն փոքր ռադիոկառավարումով ինքնաթիռ էր, նախագծողն էր Ուոլտեր Ռայթերը։ Ինքնաթիռի նախագիծը, ինչպես նաև նրա շարժիչի նախագիծը գնեց դերասան Ռեջենալդ Դենին, ով առաջարկեց այս ինքնաթիռը ԱՄՆ բանակին 1940 թվականին։ Նոր գնված նախագիծը սկզբում նշանակվեց RP-2, դրանից հետո ԱՄՆ բանակին ցուցադրվեցին մի քանի փոփոխված տարբերակներ RP-2, RP-3 և RP-4 1939 թվականին ։
1940 թվականին ԱՄՆ բանակը պատվիրեց 53 RP-4 տեսակի ինքնաթիռներ, նշանակելով դրանք OQ-1, OQ նշանակումը բացատրվում էր որպես "փոքր նշանակետ"։ Այս փոքր պատվերից հետո 1941 թվականին ԱՄՆ բանակը առաջադրեց մեկ այլ ավելի մեծ պատվեր RP-5 մոդելի համար, որն էլ նշանակվեց OQ-2։ ԱՄՆ ՌԾՈւ-ը նույնպես գնեց այս ԱԹՍ-ն անվանելով այն TDD-1 (Target Drone, Denny, 1 - թարգմանաբար, «Նշանակետ սարք, Դենիի 1»)։ Այս տիպի հազարավոր ինքնաթիռներ պատրաստվեցին Radioplane-ի Լոս Անջելես-ի գործարանում։
Այս գործարանում էր, որ 1945 թվականի հունիսի 26-ին ԱՄՆ բանակային լուսանկարիչ Դևիդ Քոնովեր-ը տեսավ և լուսանկարեց ինքնաթիռ հավաքող երիտասարդ աղջիկ Նորմա Ջեյն Դոհերթիին։ Այս լուսանկարն էլ պատճառ ծառայեց Նորմա Ջեյնի փորձնական լուսանկարման համար, շուտով նա փոխեց իր անունը դառնալով Մերիլին Մոնրո ։
Նկարագիր և տարբերակներ
OQ-2-ը պարզ ինքնաթիռ էր, նրա վրա տեղադրված էր երկու մխոցով ներքին այրման շարժիչ, որը պտտում էր երկու պտուտակներ։ Ռադիոկառավարման համակարգը արտադրվում էր Bendix կազմակերպության կողմից։ Արձակումը կատարվում էր կատապուլտի միջոցով, իսկ վայրէջքը պարաշյուտի միջոցով։
Երկրորդ համաշխարհային պատերազմից հետո Radioplane-ի արտադրած նշանակետ ինքնաթիռները օգտագործվում էին բազմաթիվ փորձարկումներում, այսպես, օրինակ 1950 թվականին QQ-3 Radioplane ԱԹՍ-ն օգտագործվեց ռազմական հաղորդակցության հաղորդալարերի ձգման համար ։
Եղինջ երկտուն
Եղինջ երկտուն, եղինջազգիների ընտանիքին պատկանող բազմամյա խոտաբույս։ Հայկական տարանուններն են՝ աղինճ, աղկեպ, անճիրե, բանջար, եղիճ, կճան, կճախոտ, մռմուռ խոտ, մրմնջուկ։
Դեղաբույսի նկարագրությունը
Եղինջազգիների ընտանիքին պատկանող, 60-170 սմ երկարության բազմամյա խոտաբույս է։ Ունի ձվանշտարաձև, ատամնաեզր հակադիր տերևներ, որոնք, ինչպես ցողունը, ծածկված են գեղձային այրող մազիկներով։ Վերջիններս շփվելով մաշկի հետ, մխրճվում են նրա մեջ ու բեկվում, դրանով իսկ իրենց պարունակած թույնը (ուրտիցին, հիստամին, մրջնաթթու) լցնում այնտեղ, առաջ բերելով ուժեղ այրոցի զգացում ։ Ծաղիկները մանր են, միասեռ, կանաչ։ Պտուղը փոքր ընկուզիկ է, արմատը սողացող ու ճյուղավոր։ Ծաղկում է հունիսից մինչև աշուն, պտղակալում՝ հուլիսից։ Մեր հանրապետությունում հանդիպում է բոլոր գոտիներում իր երկու տեսակներով՝ երկտուն և այրող, որոնք դեղորայքային առումով ունեն գրեթե նույն նշանակությունը։ Բույսը աճում է ստվերոտ տեղերում, խոնավ անտառներում, թփուտներում, բացատներում, տնամերձ հողամասերում, ցանկապատերի մոտ և այլուր, հաճախ տալով հոծ, անանցանելի բուսուտներ։ Եղինջը բազմանում է սերմերով և վեգետատիվ եղանակով։ Վատ է տանում երաշտը, քիչ զգայուն է ցրտի նկատմամբ։
Քիմիական բաղադրությունը
Տերևներում հայտնաբերված են վիտամիններ՝ C (մինչև 269 մգ%,,), B խումբ, կարոտին, կարոտինոիդներ, K, պանտոտենաթթու, ինչպես նաև մրջնաթթու, քլորոֆիլ (մինչև 5%), դաբաղանյութեր (2%֊ից ավելի), խեժ, պրոտոպորֆիրին, կոպրոպորֆիրին, սիտոստերին, գլիկոզիդ ուրտիցին, ֆիտոնցիդներ, կվերցետին, կոֆեինաթթու, ֆերուլաթթու, սլիցիումաթթու, ացետիլխոլին, հիստամին, քիմիական տարրերից՝ կալիում, կալցիում, երկաթ, սիլիցիում, քրոմ, պղինձ, մանգան, այլումին, վանադիում և այլն։ Պտուղները պարունակում են մինչև 32,5% ճարպայուղ։ Բույսի մատղաշ տերևները երկու անգամ ավելի շատ վիտամին են պարունակում, քան հաղարջի պտուղները, իսկ կարոտինի պարունակությամբ եղինջը գերազանցում է գազարին, թրթնջուկին և չիչխանի պտուղներին։
Բուժական նշանակությունը
Բուժման նպատակով օգտագործում են բույսի տերևները, ծաղիկներն ու։ Տերևները մթերում են բույսի ծաղկման ժամանակ, հնձում են գերանդիով, որ թառամի, որից խայթը հիմնականում կորչում է, այնուհետև չորացնում բացօթյա, լավ քամհարվող տեղում։ Չոր հումքը մուգ կանաչ գույնի է, ունի թույլ հոտ, դառը համ։ Այն պահում են տուփերի մեջ 2 տարի տևողությամբ։ Արմատը հանում են աշնանը, չորացնում արևի տակ և պահում պարկի մեջ։ 10 կգ թարմ տերևներից ստացվում է 2-3 կգ չոր հումք։
Դեղաբույսի օգտագործումը տարբեր երկրներում
Բուլղարայում դեղաբույսն օգտագործվում է գլխի մազաթափման, սալջարդերի, պառկելախոցերի, շաքարածտի, ընկնավորության, հիսթերիայի և խրոնիկական բրոնխիտների ժամանակ։
Լեհաստանում և Գերմանիայում դեղաբույսը լայն ճանաչում ունի անեմիաների, աթելասկրելոզի, հոդային և մկանային ռևմատիզմի, միզուղիների բորբոքումների, լյարդի և մածկային հիվանդությունների, թութքի, այրվածքների և կաթնախտի բուժման բնագավառներում։ Հիմնավորված է, որ եղինջն ունի լակտացիան ուժեղացնելու հատկություն։
Ուկրաինական ժողովրդական բժշկության մեջ եղինջն օգտագործվում է բոլոր տեսակի արյունահոսությունների, հատկապես առատ դաշտանի, մալարիայի, սակավամիզության, մաշկային ցանցերի, պզուկների, ֆուրունկուլյոզի, կանանց սպիտակաթորանքի, փայծաղի ուռուցքների, փորկապության ժամանակ և այլն։ Փորձված է, որ երբ արյունահոսող վերքերի վրա դնում են եղնջահյութով թրջված վիրակապ, արյունահոսությունը դադարում է։ Գլխի մազաթափության, թեփոտման և ճարպարտադրության ժամանակ շաբաթը 3 անգամ գլուխը լվանում են հավամրգու, գայլուկի, կռատուկի և եղինջի արմատների թունդ եփուկով։ Հոդացավերի ժամանակ եղնջով խայթում են ցավոտ շրջանը, ապա կատարում են նավթով ներմարձում տվյալ հոդի հատվածում։ Տարբեր ժողովուրդներ բույսի արմատը կամ սերմերը շաքարով եփած վիճակում ընդունում են քարային հիվանդությունների ժամանակ, ընդհանրապես բույսն օգտագործվում է դեղնուկի, պալարախտային առատ քրտնարտադրության, ճճվակրության, աղեփքության, բարձր ջերմության նյարդային նոպաների, գեղձախտի, որքինի, ընտելացված փորկապության ժամանակ։
Ծանոթագրություններ
Կատեգորիա:Եղինջազգիներ Կատեգորիա:Դեղաբույսեր Կատեգորիա:1753 թվականին նկարագրված բույսեր Կատեգորիա:Եվրոպայի բուսական աշխարհ Կատեգորիա:Թունավոր բույսեր
Իսայաս Աֆևերկի
Իսայաս Աֆևերկի (ኢሳይያስ ኣፈወርቂ, ), էրիթրեացի պետական գործիչ, 1993 թվականից Էրիթրեայի առաջին նախագահ, Էրիթրեայի Ազատագրման ազգային ճակատի գլխավոր քարտուղար, գլխավորել է Եթովպիայի դեմ Էրիթրեայի անկախության պայքարը։
Ապստամբական շարժում
1991 թվականին Մենգիստի տապալումից հետո Էրիթրեան փաստացի անկախություն է ձեռք բերել։ 1991 թվականի մայիսի 29-ին Աֆևերկին հայտնել է Էրիտրեայում ժամանակավոր կառավարության ստեղծման մասին ։
Էրիթրեայի նախագահ
1993 թվականի ապրիլի 23-25-ին Էրիթրեայում տեղի է ունեցել հանրաքվե՝ անկախության վերաբերյալ, որի արդյունքում քվեարկողների 99,83 % արտահայտվել են Եթովպիայից անկախանալու օգտին ։ Նույն հանրաքվեի արդյունքներով Աֆևերկին դարձել է նոր պետության ղեկավարը։ Մայիսի 24-ին Իսայաս Աֆևերկին ընտրվել է անկախ Էրիթրեայի առաջին նախագահ։ Շուտով ընտրվել է սահմանադրական ժողով, որը 1997 թվականին ընդունել է երկրի սահմանադրությունը, սակայն մինչ օրս այդ մարմինն է իրականացնում խորհրդարանի գործառույթները։ Նույն թվականին Աֆևերկին հետաձգել է նախագահական ընտրությունները, իսկ 2001 թվականին նա փաստացի արգելել է ազգային մամուլի գործունեությունը ։ Երկրում ընտրություններ տեղի չեն ունենում։ 2015 թվականի հունիսին ՄԱԿ-ը մեղադրել է Աֆևերկիին մարդու իրավունքների խախտման մեջ՝ հայտնելով, որ նա «մարդկանց վրա ազդում է կոպտագույն խախտումների միջոցով, որոնք հավասար են մարդկության դեմ հանցագործության»։ «Միջազգային համաներում» կազմակերպությունը համարում է, որ նախագահ Իսայաս Աֆևերկիի կառավարությունը բանտ է նետել 10 000 քաղաքական բանտարկյալների։ Կազմակերպությունը նաև հաստատել է, որ երկրում լայն տարածում ունեն կտտանքները, պատժի ու հարկադրանքի այլ միջոցները։ Աֆևերկիի իշխանության ներքո Էրիթրեան դարձել է համաշխարհային շուկայում զենքի վաճառքի խոշորագույն միջնորդներից մեկը ։
Եթովպա-էրիթրեական պատերազմ
Մենես Զենաուի նոր եթովպական կառավարության հետ նախնական բարեկամական հարաբերությունները խախտվել են 1998 թվականին և երկրների միջև սկսվել է եթովպա-էրիթրեական արյունալի պատերազմ, որը շարունակվել է մինչև 2000 թվականը։
Արտաքին հղումներ
Կատեգորիա:Պետության գործող ղեկավարներ
Տոմաշ Կալաս
Տոմաշ Կալաս (չեխ․՝ Tomáš Kalas, ), չեխ ֆուտբոլիստ, պաշտպան։ Ներկայումս վարձավճարով հանդես է գալիս անգլիական «Բրիստոլ Սիթիի» և Չեխիայի ազգային հավաքականի կազմում։
Սիգմա
Տոմաշ Կալասը չեխական «Սիգմա» ֆուտբոլային ակումբի ակադեմիայի սան է։ Թիմի հիմնական կազմում նա իր դեբյուտը նշել է 2010 թվականի մայիսի 5-ին՝ «Սլովան ՖԱ»-ի դեմ խաղում։ Հանդիպումն ավարտվել է 2-0 հաշվով ։
«Չելսի»
2010 թվականի հուլիսի 7-ին ֆուտբոլիստը տեղափոխվել է Պրեմիեր Լիգայում հանդես եկող «Չելսի»։ Տրանսֆերն արժեցել է 5․2 միլիոն ֆունտ ստեռլինգ։ Սակայն 2010-11 մրցաշրջանի ընթացքում Տոմաշը շարունակել է հանդես գալ «Սիգմայի» կազմում ։
2015 թվականի հուլիսի 23-ին Կալասը 3 տարով երկարաձգել է իր գործող պայմանագիրը ։
«Վիտես»
2011 թվականի օգոստոսի 22-ին Կալասը 1 տարի վարձակալության ժամկետով տեղափոխվել է հոլանդական «Վիտես» ։ Թիմի կազմում նա ստացել է 2 համարի մարզաշապիկը։ Իր դեբյուտը Տոմաշը նշել է 2011 թվականի սեպտեմբերի 17-ին՝ «Ռոդայի» դեմ խաղում։ Հանդիպումն ավարտվել է 5-0 հաշվով՝ «Վիտեսի» հաղթանակով ։
2012 թվականի մարտին Կալասն ասել է, որ դեռ չգիտի, թե ինչ է անելու հաջորդ մրցաշրջանում։ «Հիանալի կլիներ, եթե ես ևս մի տարի մնայի այս ակումբում։ Կա երեք հնարավորություն։ Կամ ես կմնամ այստեղ, կամ կվերադառնամ «Չելսի», կամ էլ վարձավճարով կտեղափոխվեմ մեկ այլ ակումբ։ Մարտի վերջին ես կխոսեմ իմ գործակալի հետ հաջորդ մրցաշրջանի մասին և կիմանամ ավելին», ասել է Տոմաշ Կալասը ։
2012 թվականի մայիսի 17-ին կայացած «Վալվիջկ»-ի դեմ խաղում նա 22-րդ րոպեին դարձել է հանդիպման առաջին գոլի հեղինակ, որն առաջինն էր նաև Կալասի ամբողջ կարիերայում։ Հանդիպումն ավարտվել է 3-1 հաշվով՝ «Վիտեսի» հաղթանակով ։
2012 թվականի հուլիսի 11-ին «Վիտեսը» ևս մեկ տարով երկարաձգել է վարձակալության ժամկետը։ Էրեդիվիզիի շրջանակներում չեխ ֆուտբոլիստը իր առաջին գոլը խփել է 2012 թվականի սեպտեմբերի 16-ին՝ «Գրոնինգենի» դեմ խաղում ։
Հոլանդական թիմի կազմում անցկացրած իր երկրորդ մրցաշրջանում Կալասը հիմնականում հանդես է եկել աջ եզրային պաշտպանի դիրքում։ Ընդհանուր առմամբ ֆուտբոլիստը թիմի կազմում մասնակցել է 76 հանդիպման։
2013-14 մրցաշրջան
2013 թվականի հուլիսի 10-ին «Չելսիի» գլխավոր մարզիչ Ժոզե Մոուրինյոն հաստատել է, որ Կալասը պետք է մնա թիմում և պայքարի հիմնական կազմում տեղ զբաղեցնելու համար ։ Մրցաշրջանից առաջ տեղի ունեցած մինչմրցաշրջանային հատվածում ֆուտբոլիստը թիմի կազմում մասնակցել է 3 հանդիպման։
Թիմի հիմնական կազմում նա իր դեբյուտը նշել է 2013 թվականի հոկտեմբերի 29-ին՝ Ֆուտբոլային լիգայի գավաթի խաղարկության շրջանակներում կայացած «Արսենալ»-ի դեմ խաղում։ Հանդիպումն ավարտվել է 2-0 հաշվով՝ զինագործների հաղթանակով։ 2014 թվականի մարտի 18-ին չեխ ֆուտբոլիստն իր դեբյուտն է նշել Չեմպիոնների Լիգայի շրջանակներում՝ մասնակցելով «Գալաթասարայի» դեմ խաղին, որն ավարտվել է 2-0 հաշվով՝ անգլիական թիմի հաղթանակով։
Պրեմիեր Լիգայի շրջանակներում Կալասն իր դեբյուտը նշել է 2014 թվականի ապրիլի 27-ին՝ «Լիվերպուլի» դեմ խաղում։ Նա դաշտ է դուրս եկել մեկնարկային րոպեից, քանի որ թիմի ավագ Ջոն Թերին վնասվածք էր ստացել։ Նա մասնակցել է ամբողջ հանդիպմանը, որն ավարտվել է 2-0 հաշվով՝ լոնդոնյան թիմի հաղթանակով ։
«Քյոլն»
2014 թվականի հուլիսի 11-ին գերմանական «Քյոլնի» պաշտոնական կայքը լուր է տարածել այն մասին, որն Կալասը վարձավճարով տեղափոխվելու է «Քյոլն» ։ Թիմի երիտասարդական կազմում նա իր դեբյուտը նշել է սեպտեմբերի 24-ին՝ «Բորուսիա Մյոունխենգլադբախի» երիտասարդական թիմի դեմ խաղում ։ Երիտասարդական թիմի կազմում նա մասնակցել է նաև «Վերլի» դեմ խաղին, որն ավարտվել է 2-0 հաշվով՝ «Քյոլն II»-ի պարտությամբ ։
«Միդլսբրո»
2015 թվականի հունվարի 9-ին պարզ է դարձել, որ ֆուտբոլիստը վարձավճարով տեղափոխվելու է Չեմպիոնշիպում հանդես եկող «Միդլսբրո» ։ Թիմի կազմում նա իր դեբյուտը նշել է մեկ օր անց՝ «Ռեդինգի» դեմ խաղում ։ Կալասն այդ խաղում հանդես է եկել աջ պաշտպանի դիրքում, որտեղ փոխարինել է 2014 թվականի սեպտեմբերին վնասվածք ստացած Դամիա Աբելյային ։
Կալասը հանդես է եկել աջ պաշտպանի դիրքում նաև «Հադերսֆիլդ Թաունի» և «Կարդիֆ Սիթիի» դեմ խաղերում։ Հունվարի 20-ին տեղի ունեցած «Կարդիֆ Սիթիի» դեմ խաղում Տոմաշը վնասել է կոճը ։ Վնասվածքից հետո ֆուտբոլիստը դաշտ է վերադարձել փետրվարի 10-ին՝ «Բլեքփուլի» դեմ խաղում ։ Ապրիլի 14-ին տեղի ունեցած «Վուլվերհեմպտոնի» դեմ խաղում Կալասը դարձել է գոլային փոխանցման հեղինակ ։
2015 թվականի հուլիսի 13-ին անգլիական թիմը 1 տարով երկարաձգել է Տոմաշի վարձակալության ժամկետը ։ 2015 թվականի օգոստոսի 9-ին Կալասը մասնակցել է առաջնության բացման խաղին, որը տեղի է ունեցել «Պրեստոն»-ի դեմ ։ 2016 թվականի ապրիլի 19-ին ֆուտբոլիստը անցկացրել է իր վերջին հանդիպումը «Միդլսբրոյի» կազմում։ Այդ հանդիպումը տեղի է ունեցել «Բարնլիի» դեմ ։
«Ֆուլհեմ»
2016 թվականի հուլիսի 13-ին Տոմաշ Կալասը 1 տարի ժամկետով տեղափոխվել է «Ֆուլհեմ» ։ Նա իր դեբյուտը նշել է օգոստոսի 5-ին՝ «Նյուքասլ Յունայթեդ»-ի դեմ խաղում, որն ավարտվել է 1-0 հաշվով ։ Կալասը բաց է թողել 2016 թվականի սեպտեմբերի 24-ին կայացած հանդիպումը վնասվածքի պատճառով։ Վնասվածքից հետո նա իր առաջին հանդիպումն անցկացրել է հոկտեմբերի 29-ին՝ մասնակցելով «Հադերսֆիլդ Թաունի» դեմ խաղին, որն ավարտվել է 5-0 հաշվով՝ «Ֆուլհեմի» հաղթանակով ։
2017 թվականի հուլիսի 27-ին Տոմաշը 4 տարով երկարաձգել է իր պայմանագիրը «Չելսիի» հետ և նորից վարձավճարով տեղափոխվել է «Ֆուլհեմ» ։ Օգոստոսի 12-ին կայացած «Ռեդինգի» դեմ խաղում նա դաշտ մտնելուց 39 վայրկյան անց հեռացվել է խաղադաշտից` Մո Բերոուի դեմ խախտում կատարելու համար ։
«Բրիստոլ Սիթի»
2018 թվականի ամռանը ֆուտբոլիստը վարձակալական հիմունքներով տեղափոխվել է «Բրիստոլ Սիթի»։
Չեխիա Մ17
Չեխիայի պատանեկան հավաքականի կազմում Տոմաշ Կալասն իր դեբյուտը նշել է 2009 թվականի սեպտեմբերի 5-ին՝ Եվրոպայի Մ17 առաջնության շրջանակներում կայացած Բելառուսի հավաքականի դեմ խաղում։ Նա փոխարինման է դուրս եկել 61-րդ րոպեին։
Չեխիա Մ21
Չեխիայի երիտասարդական հավաքականի կազմում Կալասն իր դեբյուտը նշել է 2012 թվականի հունիսի 1-ին՝ Մոնտենեգրոյի հավաքականի դեմ խաղում։ Հանդիպումն ավարտվել է 2-1 հաշվով՝ չեխերի հաղթանակով։
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Չելսիի ֆուտբոլիստներ Կատեգորիա:Քյոլնի ֆուտբոլիստներ Կատեգորիա:Միդլսբրոյի ֆուտբոլիստներ Կատեգորիա:Ֆուլհեմի ֆուտբոլիստներ Կատեգորիա:Չեխիայի հավաքականի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:ՈՒԵՖԱ Եվրո 2020-ի ֆուտբոլիստներ
Chun-Li (սինգլ, Նիքի Մինաժ)
Chun-Li, ամերիկացի ռեփեր Նիքի Մինաժի չորրորդ ստուդիական Queen ալբոմի երգը։ Այն թողարկվել է 2018 թվականի ապրիլի 12-ին, որպես ալբոմի լիդ սինգլ։ Երգի հեղինակն է Նիքի Մինժը, իսկ պրոդյուսերը՝ Ջերեմի Ռեիդը։ Կոմերցիոն հաջողություներով՝ երգը Billboard Hot 100 հիթ-շքերթում զբաղեցրել է 10-րդ հորիզոնականը, ԱՄՆ-ում՝ 20-րդը, Կանադայում՝ 20-րդը և 30-ը Ֆրանսիայում և Միացյալ Թագավորությունում։ Երգը MTV VMA մրցանակաբաշխության ժամանակ հաղթել է «2018 թվականի լավագույն հիփ-հոփ» անվանակարգում ։
Ետարտադրություն և թողարկում
2017 թվականին Մինաժը թողարկեց երեք սինգլ՝ Changed It, Լիլ Ուեյնի հետ միասին, No Frauds՝ Դրեյքի հետ համատեղ և Regret in Your Tears սինգլը։ Հետագայում նա համագործակցել է տարբեր արտիստների հետ։ 2018 թվականի ապրիլի 10-ին Մինաժը իր ինստագրամյան էջում հայտարարել էր, որ պետք է թողարկի ևս երկու սինգլ՝ «Barbie Tingz» և «Chun-Li», որը թողարկվելու էր 2018 թվականի ապրիլի 12-ին։ Նա նաև թողարկել էր սինգլերի շապիկներըը ։ «Chun-Li»-ն, հերոս է, սրը Մինաժը վերցրել է Street Fighter խաղից ։ Այն թսղարկվել է Barbie Tingz սինգլի հետ համատեղ, իսկ արդեն ապրիլի 12-ին այն հասնաելի էր թվային ներբեռմամբ։ Սինգլի թողարկումը հենց այն նույն օրն է եղել, երբ տաս տարի առաջ թողարկվել էր Նիքիի առաջին ալբոմը ։ Մայիսի 30-ին Մինաժը թողարկեց նաև գալիք ալբոմի թրեյլեր տարբերակը ։
Քննադատություն
Billboard-ից Բիանկա Գրասին ասել է, որ Մինաժը հինալի է և նա այստեղ շատ լավ ցուցադրում է Նիքի նինձյայի ալտեր էգոն ։
Կոմերցիոն հաջողություններ
Սինգլը գրավել է 92-րդ հորիզոնականը ամերիկյան Billboard Hot 100, որից մեկ օր հետո այն ներբեռնվել է ավելի քան 20,000 անգամ և վաճառվել է 3,5 միլիոն քանակով ։ Սինգլը դարձել է Մինաժի թվով վեցերորդ ռեկորդային սինգլը ։ Թողարկման հինգերորդ շաբաթում սինգլը նորից հայտնվեց հիթշքերթի թոփ 20 ցուցակում, որտեղ զբաղեցրեց 19-րդ հորիզոնականը։ Այն 2018 թվականի հուլիսի 30-ին սերտիֆիկացվել է Recording Industry Association of America certification կողմից ։
Արտաքին հղումներ
Կատեգորիա:2018 երգեր
Էլֆրիդա Գերսթլ
Էլֆրիդա Գերսթլ (Elfriede Gerstl), ), հրեական ծագումով ավստրիացի գրող, բանաստեղծուհի։ Էրիխի Ֆրիդի (1999) և Գեորգ Թրակլի գրական մրցանակների դափնեկիր։
Կենսագրություն
Էլֆրիդա Գերսթլը ծնվել է ատամնաբույժի ընտանիքում։ Փրկվել է հոլոքոստից։ Երկրորդ համաշխարհային պատերազմի ընթացքում մոր հետ միասին թաքնվել է նացիստական հետապնդումներից, հրաշքով խուսափել համակենտրոնացման ճամբար ուղարկվելուց ։
Պատերազմից հետո Վիեննայի համալսարանում սովորել է բժշկություն և հոգեբանություն, բայց ուսումն ավարտել է աղջկա ծնվելուց հետո ։ 1963 թվականին Գերսթլը տեղափոխվել է Արևմտյան Բեռլին և Literarisches Colloquium Berlin-ից ստացել կրթաթոշակ։ Մինչև 1972 թվականն ապրել է Արևմտյան Բեռլինում, որից հետո վերադարձել է Վիեննա ։
Ստեղծագործական ուղի
1950-ականներին զբաղվել է գրական գործունեությամբ։ 1955 թվականին Neue Wege («Նոր ուղիներ») ամսագրում հրատարակել է իր առաջին աշխատանքը ։ 1962 թվականին լույս է տեսել նրա բանաստեղծությունների և պատմվածքների առաջին ժողովածուն` «Gesellschaftsspiele mit mir»: 1968-1969 թվականներին ապրելով Բեռլինում՝ գրել է «Spielräume» վեպը, որը լույս է տեսել միայն 1977 թվականին։ Գերսթլը տարբեր ժանրերի գրական ստեղծագործությունների հեղինակ է. գրել է բանաստեղծություններ, էսսեներ և պատմվածքներ, որոնցում բարձրացրել է ֆեմինիզմի և գենդերային քաղաքականության հարցեր։ Չնայած իր ողբերգական կենսափորձին՝ նա մինչև իր կյանքի վերջը չի կորցրել թեթև ու սրամիտ կերպով գրելու կարողությունը։ Ավստրիայի մշակույթի նախարար Կլաուդիա Շմիդտի խոսքով Գերսթլը կարևոր ներդրում ունի գերմանալեզու գրականության զարգացման գործում։
Անհատական հրատարակություններ
Erweiterte Neuauflage: kleiderflug – schreiben sammeln lebensräume. Mit einer diskursiven Fotoserie von Herbert J. Wimmer: „alfabet des wohnens“. Edition Splitter, Wien 2007. ISBN 978-3-901190-44-5.
Ծանոթագրություններ
Կատեգորիա:Հոլոքոստից փրկվածներ Կատեգորիա:Ավստրիացի կին գրողներ Կատեգորիա:20-րդ դարի բանաստեղծներ Կատեգորիա:20-րդ դարի կին գրողներ Կատեգորիա:Ֆեմինիստներ Կատեգորիա:Վիեննայի համալսարանի շրջանավարտներ Կատեգորիա:Հոլոքոստի զոհեր Կատեգորիա:Ավստրիացի բանաստեղծներ Կատեգորիա:Ավստրիացի մանկագիրներ
Ալոկազիա
Ալոկազիա (Alocasia), պատկանում են նվիկազգիների (Araceae) ընտանիքին։ Բազմամյա բույսերի ցեղ է։ Հայտնի է մոտ 70 տեսակ ։